CELEX: 32007R1172
Language: lv
Date: 2007-10-05
Title: Komisijas Regula (EK) Nr. 1172/2007 ( 2007. gada 5. oktobris ), ar kuru groza Regulu (EK) Nr. 1891/2004, ar ko paredz piemērošanas noteikumus Padomes Regulai (EK) Nr. 1383/2003 par muitas rīcību attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic attiecībā uz precēm, kas ir pārkāpušas šādas tiesības

6.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 261/12
            
         
      KOMISIJAS REGULA (EK) Nr. 1172/2007
   (2007. gada 5. oktobris),
   ar kuru groza Regulu (EK) Nr. 1891/2004, ar ko paredz piemērošanas noteikumus Padomes Regulai (EK) Nr. 1383/2003 par muitas rīcību attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic attiecībā uz precēm, kas ir pārkāpušas šādas tiesības
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 22. jūlija Regulu (EK) Nr. 1383/2003 par muitas rīcību attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic attiecībā uz precēm, kas ir pārkāpušas šādas tiesības (1), un jo īpaši tās 20. pantu,
   tā kā:
   
               (1)
            
            
               Regula (EK) Nr. 1383/2003 paredz muitas rīcību attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības.
            
         
               (2)
            
            
               Komisijas Regulā (EK) Nr. 1891/2004 (2) ir izstrādāti piemērošanas noteikumi Regulai (EK) Nr. 1383/2003, īpaši attiecībā uz pieprasījuma rīkoties veidlapu. Tās I un II pielikumā ir sniegti arī modeļi, kādiem minētajām veidlapām jāatbilst.
            
         
               (3)
            
            
               Regulas (EK) Nr. 1891/2004 I-C un II-C pielikumā norādīts to kompetento iestāžu saraksts, kurām var iesniegt attiecīgi valsts vai Kopienas pieprasījuma rīkoties veidlapas. Minētās regulas 8. pants paredz, ka Komisija publicē Regulas (EK) Nr. 1383/2003 5. panta 2. punktā minēto muitas struktūrvienību sarakstu Eiropas Savienības Oficiālā Vēstneša C sērijā. Ņemot vērā, ka I-C un II-C pielikumā esošo sarakstu saturs ir mainīgs un ka ir nepieciešama to regulāra atjaunināšana, to publicēšana Eiropas Savienības Oficiālā Vēstneša C sērijā ir vairāk piemērota. Tātad Regulā (EK) Nr. 1891/2004 ir jāsvītro I-C un II-C pielikums.
            
         
               (4)
            
            
               Bulgārija un Rumānija pievienojās Eiropas Savienībai 2007. gada 1. janvārī. Tātad Regula (EK) Nr. 1891/2004 ir jāpielāgo, lai abas šīs valstis tiktu minētas tajā paredzētajās Kopienas pieprasījuma rīkoties veidlapās.
            
         
               (5)
            
            
               Kopienas pieprasījuma rīkoties veidlapa būtu bijusi jāpielāgo ar Komisijas 2006. gada 23. oktobra Regulu (EK) Nr. 1792/2006, ar ko pielāgo noteiktas regulas un lēmumus brīvas preču aprites, personu pārvietošanās brīvības, konkurences politikas, lauksaimniecības (tiesību akti veterinārijas un fitosanitārijas jomā), zivsaimniecības, transporta politikas, nodokļu politikas, statistikas, sociālās politikas un nodarbinātības, vides, muitas savienības un ārējo attiecību jomā saistībā ar Bulgārijas un Rumānijas pievienošanos (3), kas stājās spēkā dienā, kad stājās spēkā šo valstu Pievienošanās līgums.
            
         
               (6)
            
            
               Konsekvences iemeslu dēļ ir jāparedz Kopienas pieprasījuma rīkoties veidlapas pielāgošana, sākot ar Bulgārijas un Rumānijas pievienošanās dienu.
            
         
               (7)
            
            
               Tāpēc attiecīgi jāgroza Regula (EK) Nr. 1891/2004.
            
         
               (8)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 1891/2004 groza šādi:
   
               1)
            
            
               Regulas I pielikumā valsts pieprasījuma rīkoties veidlapas (PRV) otrajā ailē svītro tekstu “(papildu informācijai skatīt pievienoto I-C pielikumu)”.
            
         
               2)
            
            
               Svītro I-C pielikumu.
            
         
               3)
            
            
               Regulas II pielikumu aizstāj ar šīs regulas I pielikuma tekstu.
            
         
               4)
            
            
               II-A pielikumā pēdējā teikumā svītro tekstu “kuras minētas II-C pielikumā”.
            
         
               5)
            
            
               Svītro II-C pielikumu.
            
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   Regulas 1. panta 3. punktu piemēro no 2007. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 5. oktobrī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 196, 2.8.2003., 7. lpp.
   
      (2)  OV L 328, 30.10.2004., 16. lpp.
   
      (3)  OV L 362, 20.12.2006., 1. lpp.
   
      PIELIKUMS
      
         
            “II PIELIKUMS